**Kankaanpään Seudun Kennelyhdistys Ry:n toimintasuunnitelma vuodelle 2023**

Kokoukset

Yleiset kokoukset tullaan järjestämään maaliskuun ja marraskuun aikana, tarvittaessa järjestetään ylimääräisiä yleisiä kokouksia.

Hallitus kokoontuu tarvittaessa, sekä ennen yleisiä kokouksia.

Yhdistyksen toiminta

Yhdistyksellä on tarkoitus järjestää jäsenille koulutuksia ja muita yhteisiä toimintoja.

Jaokset

Metsästyskoirajaos toimii aikaisempien vuosien tavoin järjestäen kaksipäiväisen kansainvälisen ketunajokokeen Kettukapinan tammikuussa sekä joulukuussa perinteisen Hirvihulina-hirvenhaukkukokeen. Lisäksi metsästyskoirajaos pyrkii järjestämään linnunhaukkukokeen sekä mäyräkoirien ajokokeen.

Agilityjaos järjestää koulutusta pentu-, alkeis- ja jatkokurssien muodossa, sekä kilpailuvalmennusta ja ulkopuolisten kouluttajien valmennuksia. Jaos järjestää epävirallisia agilitykilpailuja.

Palvelus- ja seurakoirajaos järjestää pentukursseja, arkitottelevaisuuskoulutusta, näyttelykoulutusta, kokeeseen tähtäävien tottelevaisuus-, rally-toko ja tokokoulutusta, esineruutuharjoituksia, haku- ja jälkikoulutuksia sekä kurssimuotoisia koulutuksia. Myös valmentajavierailu pyritään järjestämään. Jaos järjestää palveluskoirien haku-, jälki- ja käyttäytymiskokeita, sekä rallytoko- ja tokokokeita.

 Treenikentän ympäristöä kehitetään.

Toimintaa treenihallilla yritetään monipuolisesti kehittää ja myös ulkopuolisia tahoja tavoitellaan vuokraamaan käyttövuoroja.

Toiminnan rahoitus

Yhdistyksen toiminnan rahoitus tulee jäsenmaksuista, yhdistyksen järjestämästä näyttelystä, erilaisten kokeiden ja kurssien osallistumismaksuista ja hallinkäyttömaksuista sekä omasta pääomasta.

Kankaanpäässä 25.11.2022